section_heading: Radnja
paragraph_text: Paul Rusesabagina radi kao domaćin u jednom luksuznom hotelu u glavnom gradu Ruande, Kigaliju. Živi uspješn život sa svojom obitelji na sigurnoj udaljenosti od siromaštva i političkih previranja u zemlji, a njegov najveći problem je kako ugoditi bogatim gostima na najbolji mogući način. Ipak tijekom proljeća 1994. izbija politički kaos u Ruandi kada državni Hutu-režim započinje genocid nad stotinama tisuća pripadnika manjinskog naroda Tutsi, istovremeno dok UN i Zapadni svijet zatvaraju oči. Paulov hotel postaje utočište tisućama izbjeglica.